CELEX: E2005C0319
Language: da
Date: 2005-12-14 00:00:00
Title: 2005/319/: EFTA-Tilsynsmyndighedens beslutning nr. 319/05/KOL af  14. december 2005  om ændringer til kollegiets beslutning nr. 195/04/KOL om de gennemførelsesbestemmelser, der henvises til i artikel 27 i del II i protokol 3 til aftalen mellem EFTA-staterne om oprettelse af en tilsynsmyndighed og en domstol

27.4.2006   
            
            
               DA
            
            
               Den Europæiske Unions Tidende
            
            
               L 113/24
            
         EFTA-TILSYNSMYNDIGHEDENS BESLUTNING
   
   
      Nr. 319/05/KOL
   af 14. december 2005
   om ændringer til kollegiets beslutning nr. 195/04/KOL om de gennemførelsesbestemmelser, der henvises til i artikel 27 i del II i protokol 3 til aftalen mellem EFTA-staterne om oprettelse af en tilsynsmyndighed og en domstol
   EFTA-TILSYNSMYNDIGHEDEN HAR —
   UNDER HENVISNING TIL aftalen om Det Europæiske Økonomiske Samarbejdsområde (1), særlig artikel 61 til 63 og protokol 26,
   UNDER HENVISNING TIL aftalen mellem EFTA-staterne om oprettelse af en tilsynsmyndighed og en domstol (2), særlig artikel 5, stk. 2, litra a), og artikel 24 samt artikel 27 i del II i protokol 3 til aftalen om Tilsynsmyndigheden og Domstolen,
   I BETRAGTNING AF EFTA-Tilsynsmyndighedens beslutning nr. 195/04/KOL af 14. juli 2004 om de gennemførelsesbestemmelser, der henvises til i artikel 27 i del II i protokol 3 til aftalen om Tilsynsmyndigheden og Domstolen,
   I BETRAGTNING AF, at EFTA-Tilsynsmyndigheden i medfør af artikel 3, stk. 1, i beslutning nr. 195/04/KOL vil anvende et elektronisk anmeldelsessystem pr. 1. januar 2006,
   I BETRAGTNING AF, at EFTA-staterne med henblik på fremsendelse af elektroniske anmeldelser og efterfølgende korrespondance har udpeget en kontaktperson,
   EFTER HØRING AF Det Rådgivende Udvalg for Statsstøtte ved brev af den 30. november 2005 i overensstemmelse med den procedure, der er fastlagt i artikel 29 i del II i protokol 3 til aftalen om Tilsynsmyndigheden og Domstolen —
   VEDTAGET FØLGENDE BESLUTNING:
   
               1a)
            
            
               Artikel 3, stk. 1, i beslutning nr. 195/04/KOL affattes således:
               
                  »Anmeldelsen sendes til Tilsynsmyndigheden gennem den pågældende EFTA-stats mission ved Den Europæiske Union eller en kontaktperson, som EFTA-staten har udpeget. Den stiles til Tilsynsmyndighedens Konkurrence- og Statsstøttedirektorat. Tilsynsmyndighedens Konkurrence- og Statsstøttedirektorat kan udpege kontaktpersoner til modtagelse af anmeldelser«.
               
            
         
               1b)
            
            
               Artikel 3, stk. 6, i beslutning nr. 195/04/KOL affattes således:
               
                  »Efter høring af EFTA-staterne offentliggør Tilsynsmyndigheden detaljerede oplysninger i Den Europæiske Unions Tidendes EØS-afsnit og EØS-tillæg om de nærmere bestemmelser for elektronisk indsendelse af anmeldelser, herunder adresser samt eventuelle bestemmelser, der måtte være nødvendige for beskyttelsen af fortrolige oplysninger«.
               
            
         
               1c)
            
            
               Andet punktum i fjerde afsnit i bilag I til beslutning nr. 195/04/KOL affattes således:
               
                  »Den udfyldte formular sendes til Tilsynsmyndigheden gennem den pågældende EFTA-stats mission ved Den Europæiske Union eller en kontaktperson, som EFTA-staten har udpeget«.
               
            
         
               1d)
            
            
               I bilagene til beslutning nr. 195/04/KOL skal henvisningerne til den pågældende EFTA-stats mission ved Den Europæiske Union eller EØS-Koordineringsenhed forstås som en henvisning til den pågældende EFTA-stats mission ved den Den Europæiske Union eller en kontaktperson udpeget af EFTA-staten.
            
         
               2)
            
            
               Denne beslutning er rettet til Republikken Island, Fyrstendømmet Liechtenstein og Kongeriget Norge.
            
         
               3)
            
            
               Denne beslutning træder i kraft dagen efter Tilsynsmyndighedens vedtagelse heraf.
            
         
               4)
            
            
               Den engelske udgave af denne beslutning er autentisk.
            
         
      Udfærdiget i Bruxelles, den 14. december 2005.
      
         
            På EFTA-Tilsynsmyndighedens vegne
         
         Einar M. BULL
         
         
            Formand
         
         Kurt JÄGER
         
         
            Medlem af kollegiet
         
      
   
   
      (1)  Herefter kaldet EØS-aftalen.
   
      (2)  Herefter kaldet aftalen om Tilsynsmyndigheden og Domstolen.